CELEX: 32022D0573
Language: bg
Date: 2022-04-07 00:00:00
Title: Решение (ОВППС) 2022/573 на Съвета от 7 април 2022 година за изменение на Решение (ОВППС) 2019/538 в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение

8.4.2022   
               
               
                  BG
               
               
                  Официален вестник на Европейския съюз
               
               
                  L 109/66
               
            
         РЕШЕНИЕ (ОВППС) 2022/573 НА СЪВЕТА
         от 7 април 2022 година
         за изменение на Решение (ОВППС) 2019/538 в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 1 април 2019 г. Съветът прие Решение (ОВППС) 2019/538 (1) в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение.
                  
               
                     (2)
                  
                  
                     На 9 февруари 2022 г. ОЗХО, която отговаря за техническото изпълнение на проектите, посочени в член 1 от Решение (ОВППС) 2019/538, поиска удължаване с дванадесет месеца на срока за прилагане на посоченото решение, до 30 април 2023 г. Поисканото удължаване ще позволи на ОЗХО да смекчи въздействието на пандемията от COVID-19 върху изпълнението на конкретни дейности по проектите.
                  
               
                     (3)
                  
                  
                     Продължаването на изпълнението на проектите, посочени в член 1 от Решение (ОВППС) 2019/538, няма никакви последици по отношение на финансовите ресурси до 30 април 2023 г.
                  
               
                     (4)
                  
                  
                     Поради това Решение (ОВППС) 2019/538 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 5 от Решение (ОВППС) 2019/538 параграф 2 се заменя със следното:
            
               
                  „2.   Срокът на действие на настоящото решение изтича на 30 април 2023 г.“.
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 7 април 2022 година
            
               
                  За Съвета
               
               
                  Председател
               
               J. DENORMANDIE
            
         
         
            (1)  Решение (ОВППС) 2019/538 на Съвета от 1 април 2019 г. в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение (OВ L 93, 2.4.2019 г., стр. 3).